
BIL: 10/29 SYAABAN 1435H/27 JUN 2014 PERCUMA UNTUK AHLI JEMAAH MASJID 




Dari Abu Hurairah Radhiyallahu 'Anhu berkata, Hadhrat Baginda Rasulullah Shallallahu 'Alaihi 
Wassalam menyampaikan khabar gembira kepada Para Shahabatnya dan bersabda: 

(jjjlijl A^wwJ^.j^i ^jiJl j^» j-tiiJl 2il) aJj ^^psLliJl «jj^ aJ Jj«jj j^-staJl t—Jjjl 4-S 

"Telah tiba kepadamu bulan Ramadhan, bulan yang berkat, Allah Subhanahu Wa Ta~ala 
mewajibkan kepada kamu berpuasa, dalam bulan ini terbuka pintu-pintu Syurga dan 
tertutup pintu-pintu Neraka Jahim, dan dibelenggu Syaitan-syaitan yang jahat, juga di 
bulan itu ada Lailatul-Qadar yang nilainya lebih baik dari seribu bulan." [Tanbihul- 
GhanTin] 

PENGAJARAN HADITS 

Rasulullah Shallallahu 'Alaihi Wasallam telah memperingatkan Ummatnya dengan berita 
gembira akan ketibaan bulan Ramadhan yang diberkati. Baginda pernah bersabda, 
"Rejab adalah bulannya Ummatku dan kelebihannya dari lain-lain bulan bagaikan 
kelebihan Ummatku terhadap ummat yang lain, dan Sya'aban adalah bulanku dan kelebihannya 
terhadap bulan yang lain bagaikan kelebihanku atas Nabi-nabi yang lain, dan Ramadhan adalah 
bulan Allah dan kelebihannya terhadap bulan-bulan yang lain bagaikan kelebihan Allah 
Subhanahu Wa Ta'ala terhadap makhlukNya." 
Rasulullah Shallallahu 'Alaihi Wasallam bersabda, 

.Aji ^JjLj C» aJ jiS' IjL^js-Ij 1)U«jI 4v»lij OL^a " j ^*C^ 

"Siapa yang puasa pada siang harinya dan bangun malam harinya kerana Iman dan mengharap 
pahala jaminan Allah, maka diampunkan baginya dosa-dosa yang lalu," dan Baginda bersabda, 
"Allah Subhanahu Wa Ta'ala bernrman: "Semua amalan Anak Adam dilipat-gandakan dari 
sepuluh sampai tujuh ratus kali lipatganda kecuali puasa, maka puasa itu khas untukKu dan 
Aku akan membalasnya, dia meninggalkan syahwat, makan dan minum keranaKu, dan puasa 
itu sebagai perisai, dan untuk orang yang berpuasa dua kegembiraan, kegembiraan ketika 
menghadapi saat berbuka puasa dan kegembiraan nanti kelak bila bertemu kepada Tuhan pada 
Hari Qiyamat." 

Para 'Ulama telah berkata bahawa, dari Ramadhan hingga ke Ramadhan yang akan datang, 
dan Haji ke Haji, dan Jumaat ke Jumaat, dan sembahyang ke sembahyang yang lainnya menjadi 
penebus dosa-dosa yang terjadi di antaranya selama ditinggalkan dosa-dosa yang besar. 
Syaitan-syaitan yang jahat akan dibelenggu pada bulan Ramadhan, pintu-pintu amalan 
kebaikan dan kebajikan terbuka luas bagi orang-orang yang ingin melakukan kebaikan dan 
kebajikan manakala pintu-pintu kejahatan akan tertutup. Terdapat suatu malam yang digelar 
Lailatul-Qadar di dalam bulan Ramadhan yang ganjaran beribadat pada malam tersebut adalah 
lebih baik dari seribu bulan. 



j^i, ^yj oLsj^Jlj q* ^-^J - " ^"^* 0'«j^-" Jjj' oU==-»j Jf» 

jZ~j\ ^J==s_J Aiil J-JjJ j>-' ^y 5Jj<J) jJl^! ^jS' y \ ^ - (jL±=a ^J-»J A -a j-f~"J' r*^- 8 



Bulan Ramadhan yang padanya diturunkan Al-Quran, menjadi petunjuk bagi sekalian manusia dan menjadi 
keterangan-keterangan yang menjelaskan petunjuk dan menjelaskan perbezaan antara yang benar dengan 
yang salah, oleh itu sesiapa dari antara kamu yang menyaksikan anak bulan Ramadhan atau mengetahuinya 
maka hendaklah dia berpuasa bulan itu dan sesiapa yang sakit atau dalam Musafir maka bolehlah dia berbuka, 
kemudian wajiblah dia berpuasa sebanyak hari yang ditinggalkan itu pada hari-hari yang lain, dengan 
ketetapan yang demikian itu Allah menghendaki kamu beroleh kemudahan dan Dia tidak menghendaki kamu 
menanggung kesukaran, dan juga supaya kamu cukupkan bilangan puasa sebulan Ramadhan, dan supaya 
kamu membesarkan Allah kerana mendapat petunjukNya, dan supaya kamu bersyukur. [2:185] 

Biro Dakwah Amar Maaruf Nahi Munkar, Masjid Jamek Kampung \akhoda mengucapkan: 

KEPADA SELURUH UMMAT 

Mimbar Nakhoda ini diterbitkan secara mingguan oleh Biro Dakwah Amar Maaruf Nahi Munkar, Masjid 
Jamek Kampung Nakhoda, Jalan Nakhoda Tengah, 68100 Batu Caves, Selangor Darul Ehsan dengan kerjasama 
Naqsyabandi Akademi Quran Sunnah Hadits, Madrasah Ulul Azmi, Kampung Sepakat Wira Damai, Batu 
Caves. Cetakan adalah terhad, maka digalakkan untuk diiotostat dan diedarkan kepada orang lain, semoga Allah 
memberkati dan memberikan ganjaran pahala yang berterusan, Amin. 

MENGATAKAN ALLAH MEMPUNYAI JIHAT ARAH 
ADALAH KEKUFURAN PADA 4 AQIDAH 

Al-Imam Al-'Allamah Mulla 'Ali Qari Rahmatullah 'Alaih menukilkan dalam Kitab Mirqat Al-Mafatih Syarah 
Misykat Al-Mashabih pada Hadits No. 1223 Kitab Ash-Shalah, ketika menerangkan Para 'Ulama dari kalangan 
Salafus-Shalih yang bertakwil, beliau menyebut, "Bahkan sekumpulan daripada mereka 'Ulama Salafus-Shalih dan 
'Ulama Khalaf yang datang sesudah mereka berkata, "Sesungguhnya seseorang yang beri'tiqad tentang Jihat arah 
bagi Allah Subhanahu Wa Ta'ala adalah Kafir," sepertimana yang telah disebut dengan jelas oleh Al-Hafizh Al-Iraqi, 
dan beliau berkata: "Sesungguhnya pengkahran ini adalah pegangan Imam Abu Hanifah, Imam Malik, Imam Asy- 
Syafi'i, Imam Abul-Hassan Asy'ari dan Imam Baqillani." 

Golongan Wahhabi mengatakan bahawa Allah Subhanahu Wa Ta'ala ada Jihat arah iaitu Jihat Al-'Uluw iaitu 
arah atas, namun begitu Al-Imam Al-'Allamah Mulla 'Ali Qari Rahmatullah 'Alaih telah menukilkan bahawa 
sebahagian 'Ulama Salaf dan Khalaf mengkafirkan golongan yang mengatakan Allah Subhanahu Wa Ta'ala 
mempunyai Jihat atau arah, kerana di antara 'aqidah sesat golongan Wahhabi ialah mereka mengatakan bahawa, 
"Kalau Allah tidak ada Jihat arah atau pihak, maka Allah tidak Wujud." 

Menurut Al-Imam Al-Ghazali Rahmatullah 'Alaih telah menukilkan dalam Kitab Al-Iqtishad Fil-Ttiqad, bahawa 
adalah mustahil bagi Allah Subhanahu Wa Ta'ala itu berada pada sesuatu arah kerana Jihat arah adalah sifat makhluk 
yang berkeadaan Jauhar dan 'Aradh. Beliau mengatakan bahawa, "Kewujudan Allah itu tidak pada satu arah dari 
arah-arah yang enam iaitu atas, bawah, kanan, kiri, depan dan belakang. Sesungguhnya arah-arah itu adalah mustahil 
bagi sesuatu yang bukan Jauhar atau 'Aradh dan dengan keyakinan 'aqidah bahawa Allah itu bukanlah Jauhar atau 
'Aradh, maka mustahil bagi Allah itu berada pada sesuatu arah." 

tokoh,„m IMAM NAWAWl 



Nama beliau ialah Muhyiddin Abu Zakaria Yahya Ibni Syirfu 
An-Nawawi, dilahirkan di Nawa dalam wilayah Damsyiq, Syam 
pada bulan Muharram tahun G3IH. Ilmunya diperolehi dari hasil 
usahanya yang bersungguh-sungguh. 

Beliau mula menghafaz Al-Quran sejak kecil. Pada tahun 
B4B H, semasa berusia 13 tahun, beliau telah datang ke Kuta 
Damsyiq untuk belajar di sebuah tempat pengajian yang 
bernama Al-Madrasah Ar-Ruwahiyyah dan mendapat 
pembiayaan pembelajaran daripada perguruan tersebut. Beliau 
menumpukan usaha mencapai ilmu pengetahuan dalam segala 
bidang dan jurusan. Beliau telah memulakan pengajiannya 
dengan menghafaz Kitab Fiqh yang berjudul At-Tanbih dalam 
tempnh empat setengah bulan, di samping itu dihafaznya juga 
Kitab Al-Muhazzab bahagian Ibadat. 

Semasa dalam pelajaran, beliau tidak pernah mEmbaringkan 
dirinya di tempat tidur kerana terlalu sibuk dengan pelajaran. 
Setiap hari beliau mempelajari sebanyak duabelas mata 
pelajaran dalam berbagai jurusan llmu Agama. Di antara 
gurunya ialah Syaikh 'Abdul 'Aziz Ibni Muhammad Al-Anshari, 
Syaikh Zainuddin Ibni 'Abdul Daim, Syaikh Zainuddin Khalq Ibni 
Yusuf, Syaikh Taqiuddin Ibni Abil-Yassir, Syaikh Jamaluddin As- 
SairaTi, Syaikh Syamsuddin Ibni Abi 'Dmar, Ibnu lshaq, Ibrahim 
Ibni Isa Al-Maradi, 'Ali Al-Dadhi Al-Tufalisi, Kamal lshaq Al-Muri, 
Syamsuddin 'Abdur-Rahman Ibni Nuh dan 1zzudin 'Umar Ibni 
Sa'ad Al-Arbili Rahmatullah 'Alaihim Ajma'in. 



Kehidupannya sehari-hari hanyalah sekadar memelihara 
kesihatan badannya, makan minumnya sehari semalam 
hanyalah sekali. Masa selama 24 jam digunakan sebahagian 
besarnya kepada bakti dan khidmat suci terhadap 
penyebaran dan perkembangan ilmu pengetahuan Agama 
Islam. Beliau tidak sangat menghiraukan soal makanan, 
minuman dan pakaian serta perhiasan, apa saja yang ada 
memadailah padanya, juga tidak gemar memakai pakaian 
yang menampakkan kemegahan, baginya cukuplah dengan 
pakaian yang kasar-kasar sahaja. 

Keperibadiannya penuh dengan ketaqwaan dan Wara' 
menurut ertikata yang sepenuhnya dan berjiwa bersih. Beliau 
selama hidupnya tidak pernah lupa dari kewajiban 
menyebarkan ilmu dengan mengajar dan mengarang di 
samping beribadat, berpuasa, berzikir di tengah-tengah 
suasana hidup yang serba kekurangan, hingga penuhlah 
kehidupannya dengan usaha dan amalan Shalih terhadap 
Agama Islam, masyarakat dan Ummat Muslimin. Kitab 
karangannya begitu banyak, antara yang terkenal ialah 
Syarah Shahih Muslim, Riyadhus-Shalihin, Al-Adzkar, At- 
Tibyan Fi Adab Hamalat Al-Duran, Al-irsyad Wat-Taqrib Fi 
'Ulum Al-Hadits. Al-Aidah Fi Manasik Al-Hajj, Syarah 
Muhazzab, Ar-Raudah, Tahzib Al-Asma Wal-Lughat, Al-Minhaj 
dan Matan Arba'in. Beliau wafat pada 24 Rejab B7BH dan 
dimakamkan di Damsyig setelah sekian lama hidup 
membujang tanpa isteri dan tanpa anak. 

FADHILAT AL-QURAN 



Allah Subhanahu Wa Ta'ala telah berfirman dalam Surah Al-Baqarah 1-2: 

i^^ajJLu ijAjt, 4.J LJj i^__==_T kiii '_ 0^Ji 

"Alif Lam Mim. Inilah Kitab Al-Quran yang tiada keraguan di dalamnya, sebagai petunjuk bagi 
orang-orang bertaqwa." Hadhrat Abul-Laits Rahmatullah 'Alaih meriwayatkan dari sanadnya daripada 
'Abdullah Ibni Mas'ud Radhiyallahu 'Anhu berkata, 

jUl j! aSUi AjlLi- /yj siiJl oSU "uU^ ^jii J-U_« Jj>- Uj JjLi^ J^Li jTyiji 

"Al-Quran itu dapat memberi Syafa'at pembelaan dan akan diterima Syafa'atnya, juga menjadi penuntut 
yang sangat dipercayai, maka sesiapa yang menjadikan Al-Quran sebagai pimpinannya pasti dituntun ke 
Syurga dan sesiapa yang meletakkan Al-Quran di belakangnya maka pasti diheret ke dalam Neraka." 

Qatadah dari Anas bin Malik dari Abu Musa Al-Asy'ari Radhiyallahu 'Anhum berkata, Nabi Shallallahu 
'Alaihi Wassalam bersabda, "Perumpamaan orang Mukmin yang membaca Al-Quran bagaikan limau manis 
yang baunya sedap dan rasanya enak, dan perumpamaan orang Mukmin yang tidak membaca Al-Quran 
bagaikan kurma tamar yang berasa enak tetapi tiada bau, dan perumpamaan orang Fajir pendosa yang 
membaca Al-Quran bagaikan bunga yang berbau sedap tetapi rasanya pahit, dan perumpamaan Fajir yang 
tidak membaca Al-Quran bagaikan Handhalah yang rasanya pahit dan tidak ada baunya." 



